title: 2017 m. balandžio 27 d. Europos Parlamento sprendimas (ES) 2017/1692 dėl Europos Sąjungos tinklų ir informacijos apsaugos agentūros 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/271

         EUROPOS PARLAMENTO SPRENDIMAS (ES) 2017/1692
   2017 m. balandžio 27 d.
   dėl Europos Sąjungos tinklų ir informacijos apsaugos agentūros 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos Sąjungos tinklų ir informacijos apsaugos agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos tinklų ir informacijos apsaugos agentūros 2015 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8-0062/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2013 m. gegužės 21 d. Europos Parlamento ir Tarybos reglamentą (ES) Nr. 526/2013 dėl Europos Sąjungos tinklų ir informacijos apsaugos agentūros (ENISA), kuriuo panaikinamas Reglamentas (EB) Nr. 460/2004 (4), ypač į jo 21 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0115/2017),

               1.

               pritaria Europos Sąjungos tinklų ir informacijos apsaugos agentūros 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 138.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 165, 2013 6 18, p. 41.

      (5)  OL L 328, 2013 12 7, p. 42.


title: 2001 m. gruodžio 6 d. Tarybos sprendimas dėl antros kartos Šengeno informacinės sistemos (SIS II) sukūrimo

text:
Svarbus teisinis pranešimas

|

32001D0886

Oficialusis leidinys L 328 , 13/12/2001 p. 0001 - 0003

		Tarybos sprendimas2001 m. gruodžio 6 d.dėl antros kartos Šengeno informacinės sistemos (SIS II) sukūrimo(2001/886/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 30 straipsnio 1 dalies a ir b punktus, 31 straipsnio a ir b punktus bei 34 straipsnio 2 dalies c punktą,atsižvelgdama į Belgijos Karalystės ir Švedijos Karalystės iniciatyvą [1],atsižvelgdama į Europos Parlamento nuomonę [2],kadangi:(1) Šengeno informacinė sistema, sukurta pagal 1990 m. Konvencijos dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo, toliau vadinamos "1990 m. Šengeno konvencija", IV antraštinės dalies nuostatas, sudaro esminę Šengeno acquis, integruotos į Europos Sąjungos sistemą, nuostatų taikymo priemonę.(2) Šengeno informacinė sistema dabartine forma yra pajėgi aptarnauti ne daugiau kaip 18 dalyvaujančių valstybių. Šiuo metu ji veikia 13 valstybių narių ir 2 kitose valstybėse (Islandijoje ir Norvegijoje), artimoje ateityje numatoma, kad į ją įsitrauks Jungtinėje Karalystė ir Airija. Tačiau ji nebuvo sukurta, kad aptarnautų po Europos Sąjungos plėtimosi padidėjusį valstybių narių skaičių.(3) Dėl šios priežasties ir siekiant pasinaudoti naujausiais informacinės technologijos laimėjimais bei sudaryti sąlygas įdiegti naujas funkcijas, reikia kurti naują, antros kartos Šengeno informacinę sistemą (SIS II), kaip jau buvo pripažinta 1997 m. spalio 7 d. Vykdomojo komiteto sprendime SCH/Com-ex (97) 24 [3].(4) Su SIS II kūrimu susijusios išlaidos pagal tuo klausimu 2001 m. gegužės 29 d. Tarybos išvadas padengiamos iš Europos Sąjungos biudžeto. Šis sprendimas kartu su 2001 m. gruodžio 6 d. Tarybos reglamentu (EB) Nr. 2424/2001 dėl antros kartos Šengeno informacinės sistemos (SIS II) sukūrimo [4] sudaro teisinę bazę, leidžiančią įtraukti į Sąjungos biudžetą reikalingus asignavimus SIS II sukurti ir tą biudžeto dalį vykdyti.(5) Teisinę bazę sudaro dvi dalys: šis sprendimas, grindžiamas Europos Sąjungos sutarties 30 straipsnio 1 dalies a ir b punktais, 31 straipsnio a ir b punktais bei 34 straipsnio 2 dalies c punktu, ir Tarybos reglamentas, grindžiamas Europos bendrijos steigimo sutarties 66 straipsniu (…). Priežastis ta, kad, kaip nustatyta 1990 m. Šengeno konvencijos 92 straipsnyje, Šengeno informacinė sistema turi leisti valstybių narių paskirtoms institucijoms, naudojantis automatine paieška, prieiti prie perspėjimų dėl asmenų ir daiktų vykdant pasienio kontrolę bei atliekant kitus policijos ir muitinės tikrinimus šalyje pagal nacionalinius teisės aktus, taip pat išduodant vizas, leidimus gyventi ir administruojant užsieniečiams taikomus teisės aktus Šengeno acquis nuostatų, skirtų asmenų judėjimui, taikymo kontekste.(6) Tas faktas, kad teisinę bazę, kurios reikia, kad būtų sukurta Sąjungos biudžeto finansuojama SIS II, sudaro du atskiri dokumentai, nepažeidžia principo, kad Šengeno informacinė sistema yra ir turėtų toliau išlikti bendra integruota informacine sistema ir kad SIS II kaip tokia turi būti kuriama.(7) Šis sprendimas neatmeta galimybės ateityje priimti ne tik būtinus teisės aktus, išsamiai apibūdinančius SIS II veikimą ir naudojimą, bet ir taisykles, apibrėžiančias į sistemą įvestinų duomenų kategorijas, tikslus, kuriais jie turi būti įvedami, bei jų įvedimo kriterijus, SIS įrašų turinį reglamentuojančias taisykles, įskaitant atsakomybę už jų tikslumą, perspėjimų signalų trukmę, jų sąryšį ir suderinamumą reglamentuojančias taisykles, prieigos prie SIS duomenų taisykles ir asmens duomenų apsaugos bei kontrolės taisykles.(8) Šis sprendimas nustato tvarką, kokia turi būti imamasi priemonių jam įgyvendinti, atspindinčią atitinkamas Reglamento (EB) Nr. 2424/2001 nuostatas, kad būtų galima užtikrinti, jog bus vienas bendras įgyvendinimo procesas visai SIS II kurti.(9) Šis sprendimas plėtoja Šengeno acquis nuostatas, patenkančias į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis [5] 1 straipsnio G punkte ir 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant tam tikras Šengeno acquis nuostatas [6] 8 straipsnio 2 dalyje nurodytą sritį.(10) Sudarytas susitarimas leisti Islandijos ir Norvegijos atstovams dalyvauti komitetų, padedančių Komisijai vykdyti įgyvendinimo įgaliojimus, darbe. Toks susitarimas buvo parengtas Bendrijai, Islandijai bei Norvegijai pasikeitus laiškais, pridedamais prie pirmiau minėto asociacijos susitarimo.(11) Šis sprendimas nepažeidžia susitarimų dėl Jungtinės Karalystės dalinio dalyvavimo Šengeno acquis, Tarybos apibrėžto Sprendime 2000/365/EB,PRIĖMĖ ŠĮ SPRENDIMĄ:1 straipsnisPagal 1990 m. Šengeno konvencijos IV antraštinės dalies nuostatas sukurta Šengeno informacinė sistema pakeičiama nauja sistema — Šengeno informacine sistema II (SIS II), kuri turi sudaryti sąlygas integruotis į šią sistemą naujoms valstybėms narėms.2 straipsnisSIS II, kuri turi būti viena bendra integruota sistema, kuria Komisija šiame sprendime nustatyta tvarka.3 straipsnisSIS II sukurti būtinos priemonės priimamos 5 straipsnyje nurodyta valdymo tvarka, jei jos nesusijusios su 4 straipsnyje išvardytais klausimais.4 straipsnisSIS II sukurti būtinos priemonės, susijusios su toliau išvardytais klausimais, priimamos 6 straipsnyje nurodyta reguliavimo tvarka:a) sistemos fizinės architektūros, įskaitant komunikacijų tinklą, projektas;b) asmens duomenų apsaugai turintys poveikio techniniai aspektai;c) techniniai aspektai, turintys didesnio finansinio poveikio valstybių narių biudžetams ar turintys didesnės techninės reikšmės valstybių narių nacionalinėms sistemoms;d) saugumo reikalavimų parengimas.5 straipsnis1. Tais atvejais, kai daroma nuoroda į šį straipsnį, Komisijai padeda iš valstybių narių atstovų sudarytas valdymo komitetas, kuriam pirmininkauja Komisijos atstovas.2. Komitetas pirmininko pasiūlymu patvirtina savo darbo tvarkos taisykles, grindžiamas standartinėmis darbo tvarkos taisyklėmis, paskelbtomis Europos Bendrijų oficialiajame leidinyje.3. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama Europos bendrijos steigimo sutarties 205 straipsnio 2 dalyje nustatyta balsų dauguma tuo atveju, kai Taryba turi priimti sprendimą Komisijos pasiūlymu. Valstybių narių atstovų komitete balsai skaičiuojami taip, kaip nustatyta tame straipsnyje. Pirmininkas nebalsuoja.4. Komisija patvirtina priemones, o jos taikomos nedelsiant. Tačiau, kai numatytos priemonės neatitinka komiteto nuomonės, Komisija nedelsdama apie jas praneša Tarybai. Tokiu atveju Komisija gali atidėti patvirtintų priemonių taikymą ne ilgiau kaip dviems mėnesiams nuo tokio pranešimo dienos.5. Per šio straipsnio 4 dalyje nustatytą terminą Taryba kvalifikuota balsų dauguma gali priimti kitokį sprendimą.6 straipsnis1. Tais atvejais, kai daroma nuoroda į šį straipsnį, Komisijai padeda iš valstybių narių atstovų sudarytas reguliavimo komitetas, kuriam pirmininkauja Komisijos atstovas.2. Komitetas pirmininko pasiūlymu patvirtina savo darbo tvarkos taisykles, grindžiamas standartinėmis darbo tvarkos taisyklėmis, paskelbtomis Europos Bendrijų oficialiajame leidinyje.3. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama Europos bendrijos steigimo sutarties 205 straipsnio 2 dalyje nustatyta balsų dauguma tuo atveju, kai Taryba turi priimti sprendimą Komisijos pasiūlymu. Valstybių narių atstovų komitete balsai skaičiuojami taip, kaip nustatyta tame straipsnyje. Pirmininkas nebalsuoja.4. Komisija patvirtina numatytas priemones, jeigu jos atitinka komiteto nuomonę.5. Kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi, ir informuoja Europos Parlamentą.6. Taryba, remdamasi pasiūlymu, gali kvalifikuota balsų dauguma priimti sprendimą per du mėnesius nuo pateikimo Tarybai dienos.Jei per tą laikotarpį Taryba kvalifikuota balsų dauguma pareiškia, kad ji prieštarauja pasiūlymui, Komisija jį išnagrinėja iš naujo. Ji gali Tarybai pateikti iš dalies pakeistą pasiūlymą, dar kartą pateikti savo pasiūlymą arba pateikti kokio nors teisės akto pasiūlymą.Jei tam laikotarpiui pasibaigus Taryba nei priima pasiūlyto įgyvendinamojo akto, nei nurodo savo prieštaravimo pasiūlymui dėl įgyvendinimo priemonių, pasiūlytą įgyvendinamąjį aktą priima Komisija.7 straipsnisŠis sprendimas įsigalioja sekančią dieną nuo jo paskelbimo Oficialiajame leidinyje.Jo galiojimas pasibaigia 2006 m. gruodžio 31 d.Priimta Briuselyje, 2001 m. gruodžio 6 d.Tarybos varduPirmininkasM. Verwilghen[1] OL C 183, 2001 6 29, p. 14.[2] Nuomonė pateikta 2001 m. spalio 23 d. (dar nepaskelbta Oficialiajame leidinyje).[3] OL L 239, 2000 9 22, p. 442.[4] OL L 328, 2001 12 13, p. 4.[5] OL L 176, 1999 7 10, p. 31.[6] OL L 131, 2000 6 1, p. 43.--------------------------------------------------


title: 2010/773/ES: 2010 m. lapkričio 25 d. Europos centrinio banko sprendimas dėl eurų banknotų gamintojams taikomos kokybės akreditacijos procedūros (ECB/2010/22)

text:
15.12.2010

               LT

               Europos Sąjungos oficialusis leidinys

               L 330/14

         EUROPOS CENTRINIO BANKO SPRENDIMAS
   2010 m. lapkričio 25 d.
   dėl eurų banknotų gamintojams taikomos kokybės akreditacijos procedūros
   (ECB/2010/22)
   (2010/773/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 128 straipsnio 1 dalį,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 16 straipsnį,
   kadangi:

               (1)

               Sutarties 128 straipsnio 1 dalis ir ECBS statuto 16 straipsnis nustato, kad Europos centrinis bankas (ECB) turi išimtinę teisę duoti leidimą Sąjungoje išleisti eurų banknotus. Ši teisė apima įgaliojimus imtis priemonių eurų banknotų, kaip mokėjimo priemonės, vientisumui apsaugoti.

               (2)

               Eurų banknotų ir eurų banknotų žaliavų gamyba pagal identiškus kokybės standartus yra labai svarbi siekiant užtikrinti jų kokybę, kad ir kur jie būtų gaminami.

               (3)

               Todėl, siekiant užtikrinti, kad tik tie gamintojai, kurie atitinka būtiniausius kokybės reikalavimus, yra akredituojami eurų banknotams ir eurų banknotų žaliavoms gaminti, reikia nustatyti kokybės akreditacijos procedūrą,

         PRIĖMĖ ŠĮ SPRENDIMĄ:
   I   SKIRSNIS

      BENDROSIOS NUOSTATOS

   1 straipsnis
   Apibrėžtys
   Šiame sprendime:

               a)

               kokybės akreditacija – gamintojui ECB suteiktas statusas, kurio apimtis nustatyta 3 ir 4 straipsniuose ir kuriuo patvirtinama, kad jis atitinka kokybės reikalavimus;

               b)

               eurų banknotų gamybos veikla – eurų banknotų arba bet kurios eurų banknotų žaliavos gamyba;

               c)

               gamintojas – bet kuris subjektas, kuris dalyvauja arba nori dalyvauti eurų banknotų gamybos veikloje;

               d)

               gamybos vieta – bet kokios patalpos, kurias gamintojas naudoja arba planuoja naudoti eurų banknotų gamybos veiklai;

               e)

               kokybės reikalavimai – atskiros taisyklės, kurias turi atitikti kokybės akreditacijos siekiantis gamintojas ir kurias atskirai nustato ECB;

               f)

               kokybės užtikrinimo tvarka – priemonės, kurių gamybos vietoje ėmėsi gamintojas, kad atitiktų kokybės reikalavimus;

               g)

               atestuojanti institucija – nepriklausoma atestuojanti institucija, kuri vertina gamintojų kokybės vadybos sistemas ir yra įgaliota patvirtinti, kad gamintojas atitinka ISO 9001 standartų serijos reikalavimus;

               h)

               eurų banknotų žaliavos – popierius, dažai, folija ir siūleliai, naudojami eurų banknotams gaminti;

               i)

               saugotini eurų elementai ir saugotina euro veikla turi tokią pat reikšmę kaip 2008 m. gegužės 15 d. Sprendime ECB/2008/3 (1) dėl saugumo akreditacijos procedūrų, taikomų eurų banknotų saugotinų eurų elementų gamintojams;

               j)

               ECB darbo diena – bet kuri diena nuo pirmadienio iki penktadienio, išskyrus ECB valstybines šventes;

               k)

               NCB – valstybės narės, kurios valiuta yra euro, nacionalinis centrinis bankas;

               l)

               išankstinis audito klausimynas – kokybės audito grupės naudojama forma informacijai iš gamintojo apie gamybos vietos ypatumus ir apie bet kokius kokybės užtikrinimo tvarkos pakeitimus, kurie buvo padaryti po paskutinio kokybės audito, surinkti.

         2 straipsnis
   Bendrieji principai
   1.   Dėl kokybės akreditacijos gavimo gamintojas kreipiasi į ECB ir ją gauna prieš pradėdamas ar tęsdamas savo eurų banknotų gamybos veiklą.
   2.   Akredituotas gamintojas gali vykdyti eurų banknotų gamybos veiklą tik tose gamybos vietose, kurioms pagal šį sprendimą jam buvo suteikta kokybės akreditacija.
   3.   ECB reikalavimai kokybės akreditacijai yra būtinieji reikalavimai. Gamintojai gali priimti ir įgyvendinti griežtesnius kokybės standartus, kurie nustatomi jų kokybės plane, kaip apibrėžta kokybės reikalavimuose.
   4.   Vykdomoji valdyba, atsižvelgdama į Banknotų komiteto nuomonę, yra kompetentinga priimti visus sprendimus, susijusius su gamintojo kokybės akreditacija. Apie juos ji informuoja Valdančiąją tarybą.
   5.   Gamintojas padengia bet kokias sąnaudas ir susijusias išlaidas, kurias jis patiria dėl šio sprendimo taikymo.
   6.   Šio sprendimo nuostatos nedaro poveikio jokiai visai ar laikinai kokybės akreditacijai, kuri buvo suteikta iki šio sprendimo įsigaliojimo.
   3 straipsnis
   Visa kokybės akreditacija
   1.   Gamintojas gali vykdyti eurų banknotų gamybos veiklą tik tada, jei tai veiklai ECB jam suteikia visą kokybės akreditaciją.
   2.   Visa kokybės akreditacija eurų banknotų gamybos veiklai gamintojui gali būti suteikta, jei jis tenkina visas šias sąlygas:

               a)

               jis dalyvavo eurų banknotų gamybos veikloje 24 mėnesius iki prašymo suteikti visą kokybės akreditaciją pateikimo arba jam buvo suteikta laikina kokybės akreditacija kaip nustatyta 4 straipsnyje ir jis pradėjo eurų banknotų gamybos veiklą pagal 10 straipsnio 3 dalį;

               b)

               konkrečioje gamybos vietoje konkrečiai eurų banknotų gamybos veiklai jis atitinka kokybės vadybos standartų seriją ISO 9001 ir atestuojanti institucija išdavė tai patvirtinantį sertifikatą;

               c)

               pirmiau minėtoje gamybos vietoje pirmiau minėtai eurų banknotų gamybos veiklai jis atitinka kokybės reikalavimus;

               d)

               jei jis gamina saugotinus eurų elementus – jis turi visą saugumo akreditaciją pirmiau minėtoje gamybos vietoje pirmiau minėtai saugotinai euro veiklai, kaip nustatyta Sprendime ECB/2008/3;

               e)

               jei tai spaustuvė – jos gamybos vieta yra valstybėje narėje; ir

               f)

               jei tai ne spaustuvė – gamintojo gamybos vieta yra valstybėje narėje arba Europos laisvosios prekybos asociacijos (ELPA) valstybėje narėje.

         3.   Vykdomoji valdyba, atsižvelgdama į Banknotų komiteto nuomonę, atskirais atvejais gali nustatyti e ir f punktuose numatyto reikalavimo dėl vietos išimtis. Apie tokį sprendimą tuoj pat pranešama Valdančiajai tarybai. Vykdomoji valdyba laikosi Valdančiosios tarybos sprendimo šiuo klausimu.
   4.   Visa kokybės akreditacija suteikiama gamintojui 24 mėnesiams, atsižvelgiant į pagal 15, 16 arba 17 straipsnius priimtą sprendimą. Kas 24 mėnesius visa kokybės akreditacija gali būti vis atnaujinama.
   5.   Akredituotas gamintojas, norėdamas perkelti į kitą gamybos vietą arba perleisti bet kokiai kitai trečiajai šaliai, įskaitant gamintojo dukterines bendroves ir asocijuotas bendroves, eurų banknotų arba eurų banknotų žaliavų gamybą, turi gauti išankstinį rašytinį ECB sutikimą.
   4 straipsnis
   Laikina kokybės akreditacija
   1.   Jei gamintojas nedalyvavo eurų banknotų gamybos veikloje 24 mėnesius iki prašymo suteikti visą kokybės akreditaciją pateikimo, kaip apibūdinta 3 straipsnio 2 dalies a punkte, jam gali būti suteikta laikina kokybės akreditacija planuojamai eurų banknotų gamybos veiklai.
   2.   Laikina kokybės akreditacija planuojamai eurų banknotų gamybos veiklai gamintojui gali būti suteikta, jei jis tenkina visas šias sąlygas:

               a)

               konkrečioje gamybos vietoje planuojamai eurų banknotų gamybos veiklai jis atitinka kokybės vadybos standartų seriją ISO 9001 ir atestuojanti institucija išdavė tai patvirtinantį sertifikatą;

               b)

               pirmiau minėtoje gamybos vietoje pirmiau minėtai eurų banknotų gamybos veiklai jis nustatė procedūras ir infrastruktūrą, būtinas kokybės reikalavimams atitikti;

               c)

               jei jis planuoja gaminti saugotiną eurų elementą – jis turi saugumo akreditaciją pirmiau minėtoje gamybos vietoje planuojamai saugotinai euro veiklai, kaip nustatyta Sprendime ECB/2008/3;

               d)

               jei tai spaustuvė – jos gamybos vieta yra valstybėje narėje; ir

               e)

               jei tai ne spaustuvė – gamintojo gamybos vieta yra valstybėje narėje arba ELPA valstybėje narėje.

         3.   Laikina kokybės akreditacija suteikiama gamintojui vieneriems metams, atsižvelgiant į pagal 15, 16 arba 17 straipsnius priimtą sprendimą. Jei per šį laikotarpį gamintojas dalyvauja konkurse eurų banknotų gamybos veiklai vykdyti arba iš jo yra užsakyta eurų banknotų gamybos veikla, prireikus jo laikina kokybės akreditacija gali būti pratęsta, kol ECB nuspręs, ar suteikti jam visą kokybės akreditaciją.
   II   SKIRSNIS

      VISOS KOKYBĖS AKREDITACIJOS PROCEDŪRA

   5 straipsnis
   Inicijavimo prašymas ir kokybės audito grupės paskyrimas
   1.   Gamintojas, kuris turi laikiną kokybės akreditaciją planuojamai eurų banknotų gamybos veiklai ir nori vykdyti šią veiklą, arba kuris vykdė eurų banknotų gamybos veiklą pastaruosius 24 mėnesius ir nori tęsti šią veiklą, pateikia ECB rašytinį prašymą inicijuoti visos kokybės akreditacijos procedūrą. Šiame prašyme pateikiama visa ši informacija:

               a)

               apibūdinama gamybos vieta ir jos buvimo vieta bei eurų banknotų gamybos veikla, kuriai gamintojas prašo visos kokybės akreditacijos;

               b)

               informacija apie vykdytą eurų banknotų gamybos veiklą;

               c)

               3 straipsnio 2 dalies b punkte nurodyto sertifikato kopija.

         2.   ECB patikrina, ar gaminojas įvykdė 1 dalyje nustatytus reikalavimus, ir informuoja gamintoją apie šio patikrinimo išvadą per 30 ECB darbo dienų nuo inicijavimo prašymo gavimo dienos. ECB gali vieną kartą pratęsti šį terminą, rašytiniu pranešimu įspėdamas apie tai gamintoją. Vykdydamas šį patikrinimą, ECB gali pareikalauti iš gamintojo papildomos informacijos dėl 1 dalyje išvardytų reikalavimų. Jei ECB pareikalauja papildomos informacijos, jis informuoja gamintoją apie patikrinimo išvadą per 20 ECB darbo dienų nuo papildomos informacijos gavimo dienos. ECB gali susitarti su gamintoju dėl šioje dalyje nurodytų terminų pratęsimo.
   3.   Jei patikrinimo išvada yra teigiama, ECB praneša gamintojui, kad gamintojo patalpose bus atliktas kokybės auditas. ECB paskiria kokybės audito grupę, sudarytą iš ECB ir NCB ekspertų. Paskiriant ekspertus vengiama interesų konflikto. Jei interesų konfliktas kyla po paskyrimo, ECB nedelsdamas pakeičia atitinkamą ekspertą kitu ekspertu, kuriam interesų konfliktas nekyla.
   4.   ECB atmeta inicijavimo prašymą ir raštu informuoja gamintoją apie savo sprendimą bei jo priežastis esant bent vienai iš šių aplinkybių:

               a)

               gamintojas nepateikia 1 dalyje nurodytos reikalaujamos informacijos;

               b)

               per su ECB sutartą protingą terminą gamintojas nepateikia bet kokios papildomos informacijos, kurios ECB pareikalavo pagal 2 dalį;

               c)

               ECB panaikino visą gamintojo kokybės akreditaciją ir panaikinimo sprendime nurodytas laikotarpis, per kurį draudžiama pateikti pakartotinį prašymą, dar nepraėjęs;

               d)

               gamybos vietos buvimo vieta neatitinka 3 straipsnio 2 dalies e arba f punktuose nustatytų reikalavimų;

               e)

               gamintojas gamina saugotinus eurų elementus ir ECB jam nesuteikė saugumo akreditacijos, kaip nurodyta 3 straipsnio 2 dalies d punkte.

         5.   Jei akredituotas gamintojas nori, kad jo kokybės akreditacija būtų atnaujinta, ir jei jis pateikė pakartotinį prašymą dėl visos kokybės akreditacijos iki pagal 7 straipsnio 2 dalies c punktą nustatytos dienos, jo kokybės akreditacija galioja iki ECB priima sprendimą pagal 7 straipsnio 1 dalį.
   6 straipsnis
   Kokybės auditas
   1.   Kokybės auditas prasideda gamintojo ir ECB tarpusavio sutarimu nustatytą dieną. Jei gamintojas yra spaustuvė, kokybės auditas vykdomas eurų banknotų gamybos metu.
   2.   Ne vėliau kaip likus dviems savaitėms iki kokybės audito ECB pateikia gamintojui išankstinį audito klausimyną, kurį jis užpildo ir grąžina ECB ne vėliau kaip likus vienai savaitei iki kokybės audito.
   3.   Kokybės auditas vykdomas gamybos vietoje, kuriai gamintojas prašo kokybės akreditacijos.
   4.   Kokybės audito grupė vertina, ar gamintojo kokybės užtikrinimo tvarka atitinka kokybės reikalavimus. Jei gamintojas pasiūlo patobulinimų, kad atitiktų kokybės reikalavimus, kokybės akreditacija nesuteikiama, kol tokie patobulinimai nėra įgyvendinti. Kokybės audito grupė, prieš pateikdama gamintojui 6 dalyje nurodytą audito ataskaitos projektą, gali atlikti kontrolinį kokybės auditą patikrinti, ar, po tokių patobulinimų, kokybės užtikrinimo tvarka atitinka kokybės reikalavimus.
   5.   Kokybės audito grupė, pabaigusi kokybės auditą ir, kai taikytina, kontrolinį kokybės auditą, ir prieš palikdama gamybos vietą pateikia savo išvadą, įskaitant bet kokį neatitikimą kokybės reikalavimams ir visus gamintojo pasiūlytus patobulinimus, preliminarioje santraukoje, dėl kurios sutaria ir kurią pasirašo ir kokybės audito grupė, ir gamintojas.
   6.   Preliminarios santraukos pagrindu kokybės audito grupė parengia audito ataskaitos projektą. Šioje ataskaitoje pirmiausia išsamiai nurodoma:

               a)

               gamybos vietoje taikoma kokybės užtikrinimo tvarka, atitinkanti kokybės reikalavimus;

               b)

               visi kokybės audito grupės nustatyti neatitikties kokybės reikalavimams atvejai;

               c)

               visi veiksmai, kurių gamintojas ėmėsi kokybės audito metu;

               d)

               visi gamintojo pasiūlyti patobulinimai ir, tais atvejais, kai buvo atliktas kontrolinis kokybės auditas – kokybės audito grupės įvertinimas, ar tokie patobulinimai yra įgyvendinti;

               e)

               kokybės audito grupės įvertinimas, ar turėtų būti suteikta visa kokybės akreditacija.

         7.   Audito ataskaitos projektas gamintojui nusiunčiamas per 30 ECB darbo dienų nuo kokybės audito arba, kai taikytina, kontrolinio kokybės audito baigimo. Per 30 ECB darbo dienų nuo jo gavimo gamintojas gali pateikti pastabas dėl audito ataskaitos projekto. Prieš priimdamas sprendimą pagal 7 straipsnį, ECB užbaigia audito ataskaitos projektą, atsižvelgdamas į gamintojo pastabas. ECB gali susitarti su gamintoju dėl šioje dalyje nurodytų terminų pratęsimo.
   8.   Nepaisant šio straipsnio nuostatų, jei atsiranda kokybės problema, daranti poveikį eurų banknotų arba eurų banknotų žaliavų kokybei, ECB gali surengti ad hoc kokybės auditą problemai išanalizuoti. Atitinkamai taikomos 5–7 dalys.
   7 straipsnis
   Sprendimas dėl visos kokybės akreditacijos
   1.   ECB raštu praneša gamintojui apie savo sprendimą dėl prašymo suteikti visą kokybės akreditaciją per 30 ECB darbo dienų nuo gamintojo pastabų dėl audito ataskaitos projekto gavimo arba nuo termino pateikti tokias pastabas pasibaigimo.
   2.   Teigiamo sprendimo atveju ECB suteikia gamintojui visą kokybės akreditaciją. Sprendime aiškiai nurodoma:

               a)

               gamintojas;

               b)

               eurų banknotų gamybos veikla ir gamybos vieta, kuriai suteikiama visa kokybės akreditacija;

               c)

               visos kokybės akreditacijos galiojimo terminas;

               d)

               visos ypatingos sąlygos dėl a–c punktų.

         Sprendimas grindžiamas informacija, nurodyta galutinėje audito ataskaitoje, kuri pridedama prie sprendimo.
   3.   Jei visa kokybės akreditacija gamintojui nesuteikiama, ECB nurodo to priežastis, o gamintojas gali inicijuoti 18 straipsnyje nustatytą persvarstymo procedūrą.
   III   SKIRSNIS

      LAIKINOS KOKYBĖS AKREDITACIJOS PROCEDŪRA

   8 straipsnis
   Inicijavimo prašymas ir išankstinio kokybės audito grupės paskyrimas
   1.   Jei gamintojas:

               i)

               nevykdė eurų banknotų gamybos veiklos 24 mėnesius iki prašymo suteikti laikiną kokybės akreditaciją pateikimo; arba

               ii)

               nevykdė jokios eurų banknotų gamybos veiklos, bet NCB arba spaustuvė paprašė jo pradėti eurų banknotų gamybos veiklą,

         jis pateikia ECB rašytinį prašymą inicijuoti laikinos kokybės akreditacijos procedūrą.
   Šiame prašyme pateikiama visa ši informacija:

               a)

               nurodoma gamybos vieta ir jos buvimo vieta bei eurų banknotų gamybos veikla, kuriai gamintojas prašo laikinos kokybės akreditacijos;

               b)

               informacija apie vykdytiną eurų banknotų gamybos veiklą;

               c)

               4 straipsnio 2 dalies a punkte nurodyto sertifikato kopija.

         2.   Gamintojas, kurio laikina kokybės akreditacija pasibaigė, gali kreiptis dėl naujos laikinos kokybės akreditacijos. Be 1 dalyje nurodytos reikalaujamos informacijos, rašytiniame prašyme ECB jis nurodo priežastis, kodėl: a) jis nedalyvavo konkurse; arba b) jis negavo užsakymo vykdyti eurų banknotų gamybos veiklą kaip nurodyta 4 straipsnio 3 dalyje.
   3.   ECB patikrina, ar gaminojas įvykdė 1 ir 2 dalyse nustatytus reikalavimus, ir informuoja gamintoją apie šio patikrinimo išvadą per 30 ECB darbo dienų nuo inicijavimo prašymo gavimo dienos. ECB gali vieną kartą pratęsti šį terminą, rašytiniu pranešimu įspėdamas apie tai gamintoją. Vykdydamas šį patikrinimą, ECB gali pareikalauti iš gamintojo papildomos informacijos dėl 1 ir 2 dalyse išvardytų reikalavimų. Jei ECB pareikalauja papildomos informacijos, jis informuoja gamintoją apie patikrinimo išvadą per 20 ECB darbo dienų nuo papildomos informacijos gavimo dienos. ECB gali susitarti su gamintoju dėl šioje dalyje nurodytų terminų pratęsimo.
   4.   Jei patikrinimo išvada yra teigiama, ECB praneša gamintojui, kad gamintojo patalpose bus atliktas išankstinis kokybės auditas. Išankstinio kokybės audito grupė paskiriama kaip nustatyta 5 straipsnio 3 dalyje.
   5.   ECB atmeta inicijavimo prašymą ir raštu informuoja gamintoją apie savo sprendimą atmesti prašymą bei jo priežastis esant bent vienai iš šių aplinkybių:

               a)

               gamintojas nepateikia 1 ir 2 dalyse nurodytos reikalaujamos informacijos;

               b)

               per su ECB sutartą protingą terminą gamintojas nepateikia bet kokios papildomos informacijos, kurios ECB pareikalavo pagal 3 dalį;

               c)

               ECB panaikino gamintojo laikiną arba visą kokybės akreditaciją ir panaikinimo sprendime nurodytas laikotarpis, per kurį draudžiama pateikti pakartotinį prašymą, dar nepraėjęs;

               d)

               gamybos vietos buvimo vieta neatitinka 4 straipsnio 2 dalies d ir e punktuose nustatytų reikalavimų;

               e)

               gamintojas planuoja gaminti saugotinus eurų elementus ir ECB jam nesuteikė saugumo akreditacijos, kaip nurodyta 4 straipsnio 2 dalies c punkte.

         6.   Atsižvelgiant į 2 dalį, jei akredituotas gamintojas nori, kad jo kokybės akreditacija būtų atnaujinta, ir jei jis pateikė pakartotinį prašymą dėl laikinos kokybės akreditacijos iki pagal 10 straipsnio 2 dalies c punktą nustatytos dienos, jo kokybės akreditacija galioja iki ECB priima sprendimą pagal 10 straipsnio 1 dalį.
   9 straipsnis
   Išankstinis kokybės auditas
   1.   Išankstinis kokybės auditas prasideda gamintojo ir ECB tarpusavio sutarimu nustatytą dieną.
   2.   Išankstinis kokybės auditas vykdomas gamybos vietoje, kuriai gamintojas prašo kokybės akreditacijos.
   3.   Išankstinio kokybės audito grupė vertina, ar gamintojo kokybės užtikrinimo tvarka atitiks kokybės reikalavimus, kai gamintojas pradės eurų banknotų gamybos veiklą.
   4.   Išankstinio kokybės audito grupė savo išvadas pateikia išankstinio audito ataskaitos projekte. Šiame išankstinio audito ataskaitos projekte pirmiausia išsamiai nurodoma:

               a)

               gamybos vietoje jau taikoma kokybės užtikrinimo tvarka, atitinkanti kokybės reikalavimus;

               b)

               bet kokia kokybės užtikrinimo tvarka, kurią gamintojui vis dar reikia įgyvendinti, kad atitiktų kokybės reikalavimus;

               c)

               išankstinio kokybės audito grupės įvertinimas, ar turėtų būti suteikta laikina kokybės akreditacija.

         5.   Išankstinio audito ataskaitos projektas gamintojui nusiunčiamas per 30 ECB darbo dienų nuo išankstinio kokybės audito baigimo. Per 30 ECB darbo dienų nuo jo gavimo gamintojas gali pateikti pastabas dėl išankstinio audito ataskaitos projekto. Prieš priimdamas sprendimą pagal 10 straipsnį, ECB užbaigia išankstinio audito ataskaitos projektą, atsižvelgdamas į gamintojo pastabas. ECB gali susitarti su gamintoju dėl šioje dalyje nurodytų terminų pratęsimo.
   10 straipsnis
   Sprendimas dėl laikinos kokybės akreditacijos
   1.   ECB raštu praneša gamintojui apie savo sprendimą dėl prašymo suteikti laikiną kokybės akreditaciją per 30 ECB darbo dienų nuo gamintojo pastabų dėl išankstinio audito ataskaitos projekto gavimo arba nuo termino pateikti tokias pastabas pasibaigimo.
   2.   Teigiamo sprendimo atveju ECB suteikia gamintojui laikiną kokybės akreditaciją. Sprendime aiškiai nurodoma:

               a)

               gamintojas;

               b)

               eurų banknotų gamybos veikla ir gamybos vieta, kuriai suteikiama laikina kokybės akreditacija;

               c)

               laikinos kokybės akreditacijos galiojimo terminas;

               d)

               visos ypatingos sąlygos dėl a–c punktų.

         Sprendimas grindžiamas informacija, nurodyta 9 straipsnio 5 dalyje minimoje galutinėje išankstinio audito ataskaitoje, kuri pridedama prie sprendimo.
   3.   Gamintojas, kuriam buvo suteikta laikina kokybės akreditacija, gali dalyvauti konkurse eurų banknotų gamybos veiklai vykdyti arba iš jo gali būti užsakyta eurų banknotų gamybos veikla. Pradėjęs eurų banknotų gamybos veiklą, gamintojas nedelsdamas pateikia ECB rašytinį prašymą inicijuoti visos kokybės akreditacijos procedūrą, kaip nustatyta II skirsnyje. 6 straipsnyje nurodytas kokybės auditas turi būti pradėtas ne vėliau kaip per 12 mėnesių nuo tos dienos, kai gamintojui buvo suteikta laikina kokybės akreditacija.
   4.   Jei laikina kokybės akreditacija nesuteikiama, ECB nurodo to priežastis, o gamintojas gali inicijuoti 18 straipsnyje nustatytą persvarstymo procedūrą.
   IV   SKIRSNIS

      TĘSTINĖS PAREIGOS

   11 straipsnis
   Gamintojų, kuriems buvo suteikta kokybės akreditacija, ir ECB tęstinės pareigos
   1.   Kiekvieną kartą, kai atnaujinamas 3 straipsnio 2 dalies b punkte ir 4 straipsnio 2 dalies a punkte nurodytas pirminis sertifikatas, atitinkamos gamybos vietos atžvilgiu akredituotas gamintojas pateikia ECB savo kokybės vadybos sistemos sertifikato kopiją.
   2.   Akredituotas gamintojas raštu nedelsdamas informuoja ECB apie bet kurią iš šių aplinkybių:

               a)

               pradėtą gamintojo likvidavimo arba restruktūrizavimo ar bet kokią analogišką procedūrą;

               b)

               likvidatoriaus, perėmėjo, administratoriaus arba panašaus pareigūno paskyrimą;

               c)

               bet kokį ketinimą įtraukti trečiąsias šalis į eurų banknotų gamybos veiklą, įskaitant subrangos būdą;

               d)

               bet kokius pakeitimus, padarytus po to, kai buvo suteikta kokybės akreditacija, kurie daro ar gali daryti įtaką kokybės akreditacijos reikalavimų vykdymui;

               e)

               bet kokius gamintojo kontrolės pokyčius dėl jo nuosavybės struktūros pasikeitimų arba dėl bet kokių kitų priežasčių.

         3.   Akredituotas gamintojas laiko kokybės reikalavimus konfidencialiais.
   4.   ECB informuoja akredituotus gamintojus apie visus kokybės reikalavimų pakeitimus.
   V   SKIRSNIS

      NEATITIKTIES PASEKMĖS

   12 straipsnis
   Sprendimų priėmimo procedūra
   1.   Pateikdamas pastabą arba priimdamas sprendimą, kaip nurodyta 14–17 straipsniuose, ECB:

               a)

               įvertina neatitikties pobūdį, atsižvelgdamas į (išankstinio) audito ataskaitą; ir

               b)

               apie pateiktą pastabą arba priimtą sprendimą per 30 ECB darbo dienų nuo gamintojo pastabų dėl (išankstinio) audito ataskaitos projekto gavimo raštu informuoja gamintoją, nurodydamas: i) neatitikties atvejį; ii) gamybos vietą ir eurų banknotų gamybos veiklą, su kuria susijusi pastaba arba sprendimas; iii) pastabos dieną arba dieną, kai įsigalios sprendimas; ir iv) pastabos arba sprendimo priežastis.

         2.   Visais atvejais, kai ECB pateikia pastabą arba priima sprendimą remdamasis 14–17 straipsniais, tai turi būti proporcinga neatitikties sunkumui. ECB informuoja NCB ir visus gamintojus apie pateiktą pastabą arba priimtą sprendimą, jų apimtį ir galiojimo laiką. ECB taip pat nurodo, kad NCB bus pranešta apie bet kokį neatitinkančio gamintojo statuso pasikeitimą.
   13 straipsnis
   Neatitikties atvejai
   1.   Jei gamintojas neatitinka kokybės reikalavimų, kitų kokybės akreditacijos reikalavimų arba nevykdo 11 straipsnyje nustatytų pareigų, (išankstinio) kokybės audito grupė priskiria tokį neatitikimą vienai iš 2–5 dalyse nurodytų kategorijų.
   2.   Neatitikimas, kurį (išankstinio) kokybės audito grupė laiko turinčiu staigų ir didelį poveikį gamintojo gaminamų eurų banknotų arba eurų banknotų žaliavų kokybei, laikomas dideliu neatitikimu ir dėl jo ECB priima sprendimą pagal 16 straipsnį.
   3.   Neatitikimas, kurio (išankstinio) kokybės audito grupė nelaiko turinčiu staigų ir didelį poveikį gamintojo gaminamų eurų banknotų arba eurų banknotų žaliavų kokybei, bet kuris gali turėti tiesioginį neigiamą poveikį tokios produkcijos kokybei, laikomas standartiniu neatitikimu ir dėl jo ECB priima sprendimą pagal 15 straipsnį.
   4.   Neatitikimas, kurio (išankstinio) kokybės audito grupė nelaiko turinčiu tiesioginį neigiamą poveikį gamintojo gaminamų eurų banknotų arba eurų banknotų žaliavų kokybei, bet kuris turi būti ištaisytas iki kito kokybės audito, nurodomas (išankstinio) audito ataskaitoje kaip pastaba ir dėl jo ECB pateikia rašytinę pastabą pagal 14 straipsnį.
   5.   Neatitikimas, nepriskirtinas nei vienam iš 2–4 dalyse nurodytų neatitikimų tipų, nurodomas (išankstinio) audito ataskaitoje, tačiau dėl jo nesiimama jokių tolesnių veiksmų pagal 14–17 straipsnius.
   14 straipsnis
   Rašytinė pastaba
   1.   13 straipsnio 4 dalyje nurodyto tipo neatitikties atveju ECB pateikia gamintojui rašytinę pastabą, kuri gali būti pridėta prie (išankstinio) audito ataskaitos.
   2.   Rašytinėje pastaboje nurodoma, kad jei iki kito (išankstinio) audito neatitiktis neištaisoma, ECB priims sprendimą pagal 15 straipsnį.
   15 straipsnis
   Korekcinės priemonės ir kokybės akreditacijos sustabdymas naujų užsakymų atžvilgiu
   Jei nustatoma 13 straipsnio 3 dalyje nurodyto tipo neatitiktis, tačiau gamintojas pagrįstai teigia, kad galės ištaisyti neatitikimą, ECB priima sprendimą, kuriame:

               a)

               pasikonsultavus su gamintoju, nustatomas terminas, per kurį gamintojas turi ištaisyti neatitikimą;

               b)

               nurodoma, kad jei iki a punkte nurodyto termino pabaigos neatitikimas nebus ištaisytas, gamintojas negalės priimti naujų užsakymų atitinkamai eurų banknotų gamybos veiklai, įskaitant dalyvavimą atitinkamose konkursų procedūrose.

         16 straipsnis
   Eurų banknotų gamybos veiklos sustabdymas
   1.   Jei nustatoma 13 straipsnio 2 dalyje nurodyta neatitiktis, (išankstinio) kokybės audito grupė gali rekomenduoti ECB nedelsiant sustabdyti atitinkamą eurų banknotų gamybos veiklą iki kol neatitikimas bus ištaisytas. Gamintojas pateikia (išankstinio) kokybės audito grupei informaciją apie bet kurį kitą gamintoją, kuriam kaip klientui arba tiekėjui sustabdymas gali padaryti poveikį.
   2.   Kuo greičiau po to, kai įsigalioja 1 dalyje nurodytas sustabdymas, (išankstinio) kokybės audito grupė atlieka kontrolinį kokybės auditą, kad įvertintų, ar neatitikimas buvo ištaisytas. Jei (išankstinio) kokybės audito grupė nusprendžia, kad neatitikimas buvo ištaisytas, ECB panaikina sustabdymą. Jei gamintojas neatitikimo neištaiso, ECB priima sprendimą pagal 17 straipsnį.
   17 straipsnis
   Kokybės akreditacijos panaikinimas
   1.   Jei gamintojas negali ištaisyti 13 straipsnio 2 dalyje nurodyto tipo neatitikties, ECB panaikina gamintojo kokybės akreditaciją.
   2.   Savo panaikinimo sprendime ECB nurodo datą, nuo kurios gamintojas gali dar kartą kreiptis dėl kokybės akreditacijos suteikimo.
   18 straipsnis
   Persvarstymo procedūra
   1.   Jei ECB priima bet kurį iš šių sprendimų:

               a)

               atmesti prašymą inicijuoti visos arba laikinos kokybės akreditacijos procedūrą;

               b)

               atsisakyti suteikti visą arba laikiną kokybės akreditaciją;

               c)

               pagal 14–17 straipsnius,

         gamintojas gali per 30 ECB darbo dienų nuo pranešimo apie tokį sprendimą pateikti Valdančiajai tarybai rašytinį prašymą persvarstyti sprendimą. Gamintojas nurodo tokio prašymo priežastis ir prideda visą pagrindžiančią informaciją.
   2.   Jei gamintojas aiškiai to prašo ir nurodo priežastis, Valdančioji taryba gali sustabdyti persvarstomo sprendimo taikymą.
   3.   Valdančioji taryba persvarsto sprendimą ir raštu praneša gamintojui apie savo pagrįstą sprendimą per du mėnesius nuo prašymo gavimo.
   4.   1–3 dalių taikymas nepažeidžia jokių teisių pagal Sutarties 263 ir 265 straipsnius.
   VI   SKIRSNIS

      BAIGIAMOSIOS NUOSTATOS

   19 straipsnis
   ECB kokybės akreditacijos registras
   1.   ECB laiko kokybės akreditacijų registrą, kuriame:

               a)

               išvardijami gamintojai, kuriems suteikta visa arba laikina kokybės akreditacija, ir jų gamybos vietos;

               b)

               kiekvienos gamybos vietos atžvilgiu nurodoma eurų banknotų gamybos veikla, kuriai suteikta kokybės akreditacija;

               c)

               įrašomas visų kokybės akreditacijų galiojimo terminas.

         2.   Jei ECB priima sprendimą pagal 16 straipsnį, jis įrašo sustabdymo terminą.
   3.   Jei ECB priima sprendimą pagal 17 straipsnį, jis pašalina iš registro gamintojo pavadinimą.
   4.   Registre esantį visų gamintojų sąrašą ir visus jo atnaujinimus ECB padaro prieinamus NCB ir akredituotiems gamintojams.
   20 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. gegužės 1 d.

      Priimta Frankfurte prie Maino 2010 m. lapkričio 25 d.

            ECB pirmininkas

         Jean-Claude TRICHET

      (1)  OL L 140, 2008 5 30, p. 26.


title: 2010/204/: 2010 m. kovo 25 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą

text:
8.4.2010

               LT

               Europos Sąjungos oficialusis leidinys

               L 88/17

         EUROPOS PARLAMENTO IR TARYBOS SPRENDIMAS
   2010 m. kovo 25 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
   (2010/204/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami 2006 m. gegužės 17 d. į Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) sukurtas teikti papildomą paramą atleistiems darbuotojams, kurie patiria žalą dėl esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.

               (2)

               EGF taikymo apimtis buvo išplėsta nuo 2009 m. gegužės 1 d. pateiktų paraiškų atžvilgiu, įtraukiant paramą darbuotojams, atleistiems iš darbo dėl pasaulinės finansų ir ekonomikos krizės.

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant metinės viršutinės 500 mln. EUR ribos.

               (4)

               2009 m. rugsėjo 23 d. Lietuva pateikė paraišką mobilizuoti EGF lėšas dėl drabužių gamybos sektoriuje atleistų darbuotojų. Paraiška atitinka finansinei paramai keliamus reikalavimus, kaip nustatyta Reglamento (EB) Nr. 1927/2006 10 straipsnyje, todėl Komisija siūlo skirti 523 481 EUR sumą.

               (5)

               Todėl EGF lėšos turėtų būti mobilizuotos suteikti finansinę paramą pagal Lietuvos pateiktą paraišką,

         PRIĖMĖ ŠĮ SPRENDIMĄ:
   1 straipsnis
   2010 finansinių metų Europos Sąjungos bendrajame biudžete Europos prisitaikymo prie globalizacijos padarinių fondas (EGF) mobilizuojamas siekiant skirti 523 481 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 25 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         D. LÓPEZ GARRIDO

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2009/386/EB: 2009 m. gegužės 15 d. Komisijos sprendimas dėl Nuomonės apie apskaitos standartus vertinimo grupės, sudarytos Sprendimu 2006/505/EB, įsteigiančiu Nuomonės apie apskaitos standartus vertinimo grupę, kuri konsultuotų Komisiją Europos finansinės atskaitomybės patariamosios grupės (EFAPG) nuomonių objektyvumo ir neutralumo klausimais, trijų narių skyrimo

text:
16.5.2009

               LT

               Europos Sąjungos oficialusis leidinys

               L 122/45

      KOMISIJOS SPRENDIMAS

   2009 m. gegužės 15 d.
   dėl Nuomonės apie apskaitos standartus vertinimo grupės, sudarytos Sprendimu 2006/505/EB, įsteigiančiu Nuomonės apie apskaitos standartus vertinimo grupę, kuri konsultuotų Komisiją Europos finansinės atskaitomybės patariamosios grupės (EFAPG) nuomonių objektyvumo ir neutralumo klausimais, trijų narių skyrimo
   (2009/386/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. liepos 14 d. Komisijos sprendimą 2006/505/EB, įsteigiantį Nuomonės apie apskaitos standartus vertinimo grupę, kuri konsultuotų Komisiją Europos finansinės atskaitomybės patariamosios grupės (EFAPG) nuomonių objektyvumo ir neutralumo klausimais (1), ypač į jo 3 straipsnį,
   kadangi:

               (1)

               Remiantis Sprendimo 2006/505/EB 3 straipsniu, Komisija skiria ne daugiau kaip septynis Nuomonės apie apskaitos standartus vertinimo grupės narius iš nepriklausomų ekspertų, kurių patirtis ir kompetencija apskaitos srityje, ypač finansinės atskaitomybės klausimais, yra visuotinai pripažinta Bendrijos lygmeniu.

               (2)

               2007 m. vasario 8 d. Sprendimu 2007/73/EB (2) Komisija paskyrė septynis Nuomonės apie apskaitos standartus vertinimo grupės narius trejų metų kadencijai su galimybe ją pratęsti. Siekdama sklandžios grupės narių rotacijos, grupė gali nuspręsti kiekvienais metais pakeisti dalį narių 2 ar 3 narių grupėmis. 2009 m. grupė nusprendė pakeisti 3 narius,

         NUSPRENDĖ:
   1 straipsnis
   Komisija skiria tris Nuomonės apie apskaitos standartus vertinimo grupės narius, kurių vardai ir pavardės nurodyti šio sprendimo priede.
   2 straipsnis
   Sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2009 m. gegužės 15 d.

            Komisijos vardu

         Charlie McCREEVY

            Komisijos narys

      (1)  OL L 199, 2006 7 21, p. 33.

      (2)  OL L 32, 2007 2 6, p. 181.

      PRIEDAS

         NARIŲ SĄRAŠAS

                  Rien VAN HOEPEN

                  Bernard RAFFOURNIER

                  Mari PAANANEN


title: 2015 m. gruodžio 18 d. Komisijos sprendimas (ES) 2015/2418, kuriuo iš dalies keičiamas Sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo

text:
19.12.2015

               LT

               Europos Sąjungos oficialusis leidinys

               L 333/148

         KOMISIJOS SPRENDIMAS (ES) 2015/2418
   2015 m. gruodžio 18 d.
   kuriuo iš dalies keičiamas Sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 249 straipsnį,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 65 ir 197 straipsnius,
   kadangi:

               (1)

               pagal Reglamento (ES, Euratomas) Nr. 966/2012 65 straipsnį Komisija yra atsakinga už tai, kad būtų nurodyti darbuotojai, kuriems ji paveda savo pareigas, ir nustatyta perduotų leidimus suteikiančio pareigūno įgaliojimų taikymo sritis ir ribos. Tai darydama, Komisija turėtų deramai įvertinti savo bendrą politinę atsakomybę už Sąjungos biudžeto valdymą;

               (2)

               vadovaujantis Europos Parlamento ir Tarybos reglamento (ES, Euratomas) Nr. 883/2013 (2) 15 straipsnio 8 dalimi, Priežiūros komitetui sekretoriato paslaugas ir toliau turėtų teikti OLAF, išsamiai konsultuodamasi su juo, o OLAF generalinis direktorius turėtų ir toliau būti pagal pavedimą leidimus dėl visų su jais susijusių asignavimų suteikiančiu pareigūnu. OLAF generalinis direktorius gali šiuos įgaliojimus perduoti darbuotojams pagal Sąjungos pareigūnų tarnybos nuostatus arba kitų tarnautojų įdarbinimo sąlygas;

               (3)

               atsižvelgiant į poreikį užtikrinti veiksmingą vidaus kontrolės sistemos veikimą pagal Reglamento (ES, Euratomas) Nr. 966/2012 32 straipsnį ir siekiant išvengti galimų Europos kovos su sukčiavimu tarnybos trukdymo Priežiūros komiteto nariams eiti pareigas atvejų, turėtų būti nustatyta tinkama asignavimų, susijusių su Priežiūros komiteto nariais, vykdymo tvarka. Visų pirma, leidimus suteikiančio pareigūno įgaliojimų, susijusių su nariais, perdavimas turėtų būti organizuotas taip, kad būtų išvengta galimo trukdymo;

               (4)

               šis sprendimas turėtų būti pradėtas taikyti 2016 m. sausio 1 d. kartu su nauju vidaus taisyklių I priedu. Todėl jis turėtų įsigalioti kuo greičiau;

               (5)

               todėl Komisijos sprendimas 1999/352/EB, EAPB, Euratomas (3) turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 1999/352/EB, EAPB, Euratomas 6 straipsnio 3 dalis pakeičiama taip:

      „3.   Išskyrus atvejus, kai vykdomi asignavimai, susiję su Priežiūros komiteto nariais, generalinis direktorius yra pareigūnas, turintis įgaliojimus pagal pavedimą vykdyti asignavimus, įrašytus į Europos Sąjungos bendrojo biudžeto Komisijai skirto skirsnio priedą, susijusį su Tarnyba, ir asignavimus, priskirtus prie biudžeto išlaidų kategorijų, susijusių su kova su sukčiavimu, kuriuos vykdyti jam yra suteikti įgaliojimai pagal bendrojo biudžeto vykdymo vidaus taisykles. Pagal tas vidaus taisykles jam leidžiama savo įgaliojimus perduoti darbuotojams, kuriems taikomi Sąjungos pareigūnų tarnybos nuostatai arba kitų tarnautojų įdarbinimo sąlygos.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.

      Priimta Briuselyje 2015 m. gruodžio 18 d.

            Komisijos vardu

            Pirmininkas

         Jean-Claude JUNCKER

      (1)  OL L 298, 2012 10 26, p. 1.

      (2)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

      (3)  1999 m. balandžio 28 d. Komisijos sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo (OL L 136, 1999 5 31, p. 20).


title: 1996 m. vasario 26 d. Tarybos sprendimas dėl Europos bendrijos ir Kanados susitarimo dėl mokslinio ir technologinio bendradarbiavimo sudarymo

text:
Svarbus teisinis pranešimas

|

31996D0219

Oficialusis leidinys L 074 , 22/03/1996 p. 0025 - 0025

		Tarybos sprendimas1996 m. vasario 26 d.dėl Europos bendrijos ir Kanados susitarimo dėl mokslinio ir technologinio bendradarbiavimo sudarymo(96/219/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130 m straipsnį, kartu su 228 straipsnio 2 dalies pirmu sakiniu ir 228 straipsnio 3 dalies pirma pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Europos bendrija ir Kanada vykdo tam tikras bendro intereso mokslinių tyrimų programas,kadangi remdamosi ankstesne patirtimi, įgyta vykdant Europos Bendrijų ir Kanados pamatinį susitarimą dėl bendradarbiavimo prekybos ir ekonomikos srityse [3], abi šalys išreiškė pageidavimą sukurti formalesnį pamatinį susitarimą dėl bendradarbiavimo veiksmų mokslo ir technologijų srityse;kadangi 1993 m. balandžio 19 d. sprendimu Taryba įgaliojo Komisiją vesti derybas dėl Europos bendrijos ir Kanados susitarimo dėl mokslinio ir technologinio bendradarbiavimo;kadangi 1995 m. birželio 15 d. sprendimu Taryba įgaliojo Komisiją Europos bendrijos vardu pasirašyti Susitarimą;kadangi Susitarimas 1995 m. birželio 17 d. buvo pasirašytas;kadangi Europos bendrijos ir Kanados susitarimas dėl mokslinio ir technologinio bendradarbiavimo turėtų būti patvirtintas,NUSPRENDĖ:1 straipsnisEuropos bendrijos ir Kanados susitarimas dėl mokslinio ir technologinio bendradarbiavimo yra patvirtinamas.Susitarimo tekstas pridedamas prie šio sprendimo.2 straipsnisTarybos pirmininkas Bendrijos vardu padaro Susitarimo 22 straipsnyje numatytą pranešimą.Priimta Briuselyje, 1996 m. vasario 26 d.Tarybos varduPirmininkasS. Agnelli[1] OL C 317, 1995 11 28, p. 7.[2] OL C 17, 1996 1 22.[3] OL L 260, 1976 8 24, p. 2.--------------------------------------------------


Svarbus teisinis pranešimas

|

52007BP0120(01)

1. 2007 m. balandžio 24 d. Europos Parlamento sprendimas dėl Europos vaistų vertinimo agentūros 2005 finansinių metų biudžeto įvykdymo patvirtinimo (C6-0394/2006 - 2006/2161(DEC))

Oficialusis leidinys 074 E , 20/03/2008 p. 0227 - 0227

		1.2007 m. balandžio 24 d. Europos Parlamento sprendimas dėl Europos vaistų vertinimo agentūros 2005 finansinių metų biudžeto įvykdymo patvirtinimo (C6-0394/2006 — 2006/2161(DEC))Europos Parlamentas,- atsižvelgdamas į Europos vaistų agentūros 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos vaistų agentūros 2005 finansinių metų galutinių metinių ataskaitų kartu su Agentūros atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą [4], ypač į jo 68 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0099/2007),1. suteikia patvirtinimą Europos vaistų agentūros vykdomajam direktoriui, kad Agentūros 2005 finansinių metų biudžetas įvykdytas;2. išdėsto savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL C 266, 2006 10 31, p. 4.[2] OL C 312, 2006 12 19, p. 12.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 136, 2004 4 30, p. 1. Reglamentas su pakeitimais, padarytais Reglamentu (EB) Nr. 1901/2006 (OL L 378, 2006 12 27, p. 1).[5] OL L 357, 2002 12 31, p. 72.--------------------------------------------------


title: 2015 m. lapkričio 10 d. Tarybos sprendimas (ES) 2015/2071, kuriuo valstybės narės įgaliojamos dėl Europos Sąjungos interesų ratifikuoti 1930 m. Tarptautinės darbo organizacijos konvencijos dėl priverstinio ar privalomojo darbo 2014 m. protokolo 1–4 straipsnių nuostatas, susijusias su teisminiu bendradarbiavimu baudžiamosiose bylose

text:
18.11.2015

               LT

               Europos Sąjungos oficialusis leidinys

               L 301/47

         TARYBOS SPRENDIMAS (ES) 2015/2071
   2015 m. lapkričio 10 d.
   kuriuo valstybės narės įgaliojamos dėl Europos Sąjungos interesų ratifikuoti 1930 m. Tarptautinės darbo organizacijos konvencijos dėl priverstinio ar privalomojo darbo 2014 m. protokolo 1–4 straipsnių nuostatas, susijusias su teisminiu bendradarbiavimu baudžiamosiose bylose
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 82 straipsnio 2 dalį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Sąjunga ragina ratifikuoti tarptautines darbo konvencijas, kurias Tarptautinė darbo organizacija (TDO) laiko atitinkančiomis šiandienos reikalavimus, ir taip prisidėti prie Sąjungos pastangų propaguoti žmogaus teises bei tinkamą darbą ir panaikinti prekybą žmonėmis tiek Sąjungos viduje, tiek už jos ribų. Nepaprastai svarbus to raginimo aspektas yra pagrindinių principų ir darbuotojų teisių apsauga;

               (2)

               1930 m. Tarptautinės darbo organizacijos konvencija dėl priverstinio ar privalomojo darbo, kurią papildo 2014 m. protokolas, yra viena svarbiausių TDO konvencijų ir yra susijusi su taisyklėmis, kuriose minimi pagrindiniai darbo standartai;

               (3)

               ta apimtimi, kuria 1930 m. Tarptautinės darbo organizacijos konvencijos dėl priverstinio ar privalomojo darbo 2014 m. protokolas (toliau – Protokolas) apima nusikaltimų aukų apsaugos sritį, kurią reglamentuoja Sutarties dėl Europos Sąjungos veikimo (SESV) 82 straipsnio 2 dalis, Sąjunga jau yra priėmusi bendrąsias taisykles, iš esmės apimančias šią sritį, visų pirma Europos Parlamento ir Tarybos direktyvą 2011/36/ES (1) ir Europos Parlamento ir Tarybos direktyvą 2012/29/ES (2). Protokolas gali turėti įtakos toms bendrosioms taisyklėms.

               (4)

               TDO konstitucijos 19 straipsnio 4 dalis dėl konvencijų priėmimo ir ratifikavimo taip pat taikoma protokolams – teisiškai privalomiems tarptautiniams susitarimams, kurie turi būti ratifikuoti ir susieti su konvencijomis;

               (5)

               Sąjunga Protokolo ratifikuoti negali, nes jo šalimis gali būti tik valstybės;

               (6)

               todėl valstybės narės, veikdamos kartu dėl Sąjungos interesų, turėtų būti įgaliotos ratifikuoti tas Protokolo dalis, kurios pagal SESV 82 straipsnio 2 dalį priklauso Sąjungos kompetencijai;

               (7)

               Protokolo 1–4 straipsniuose nustatyti įpareigojimai, susiję su Sąjungos teisės aktais dėl nusikaltimų aukų apsaugos. Todėl tos nuostatos patenka į SESV trečios dalies V antraštinės dalies, ypač jos 82 straipsnio 2 dalies, taikymo sritį;

               (8)

               SESV 82 straipsnio 2 dalis yra vienintelis teisinis pagrindas, kuriuo turėtų būti grindžiamas šis sprendimas. Protokole, visų pirma jo 4 straipsnyje, taip pat kalbama apie priverstinio ar privalomojo darbo aukų gyventojo statusą tiek, kiek jis reikalingas, kad tos aukos galėtų pasinaudoti tinkamomis ir veiksmingomis teisių gynimo priemonėmis. Tačiau šis su SESV 79 straipsniu susijęs tikslas yra tik šalutinis, tuo tarpu kai su SESV 82 straipsnio 2 dalimi susiję tikslai yra laikomi svarbiausiu tikslu ir komponentu;

               (9)

               pagal prie Europos Sąjungos sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

               (10)

               Jungtinei Karalystei ir Airijai Direktyva 2011/36/ES ir Direktyva 2012/29/ES yra privalomos, todėl jos dalyvauja priimant šį sprendimą;

               (11)

               valstybės narės turėtų būti įgaliotos ratifikuoti Protokolo 1–4 straipsnių nuostatas, susijusias su teisminiu bendradarbiavimu baudžiamosiose bylose. Dėl Protokolo dalių, priklausančių Sąjungos kompetencijai, išskyrus dalis, susijusias su teisminiu bendradarbiavimu baudžiamosiose bylose, kartu su šiuo sprendimu bus priimtas kitas sprendimas,

         PRIĖMĖ ŠĮ SPRENDIMĄ:
   1 straipsnis
   Valstybės narės įgaliojamos ratifikuoti 1930 m. Tarptautinės darbo organizacijos konvencijos dėl priverstinio ar privalomojo darbo 2014 m. protokolo 1–4 straipsnių nuostatas, kurios pagal SESV 82 straipsnio 2 dalį priklauso Europos Sąjungos kompetencijai.
   2 straipsnis
   Valstybės narės turėtų imtis reikiamų veiksmų kuo greičiau, pageidautina iki 2016 m. gruodžio 31 d., deponuoti Protokolo ratifikavimo dokumentus Tarptautinio darbo biuro generaliniam direktoriui.
   3 straipsnis
   Šis sprendimas skirtas valstybėms narėms.

      Priimta Briuselyje 2015 m. lapkričio 10 d.

            Tarybos vardu

            Pirmininkas

         P. GRAMEGNA

      (1)  2011 m. balandžio 5 d. Europos Parlamento ir Tarybos direktyva 2011/36/ES dėl prekybos žmonėmis prevencijos, kovos su ja ir aukų apsaugos, pakeičianti Tarybos pamatinį sprendimą 2002/629/TVR (OL L 101, 2011 4 15, p. 1).

      (2)  2012 m. spalio 25 d. Europos Parlamento ir Tarybos direktyva 2012/29/ES, kuria nustatomi būtiniausi nusikaltimų aukų teisių, paramos joms ir jų apsaugos standartai ir kuria pakeičiamas Tarybos pamatinis sprendimas 2001/220/TVR (OL L 315, 2012 11 14, p. 57).